Komitatano de UEA demisias proteste
#000000
Marc Konijnenberg, komitatano A por Nederlando, anoncis sian demision el la komitato de UEA. En sia demisia letero li protestas kontraŭ la nuligo de la pensia aranĝo de la oficistoj de UEA kaj la pasiveco de la komitatanoj, eĉ kiam la estraro ignoras la decidojn de la komitato.
#000001
En la lasta tago de la pasinta jaro la komitato de UEA senŝanĝe aprobis la buĝeton, kiun ĝi en aŭgusto rifuzis aprobi, postulante ke la estraro ĝin reviziu. La decido signifas interalie, ke estas nuligita la pensia aranĝo de la oficistoj de la asocio. Tion ne povis akcepti Mark Konijnenberg, kiu la 9-an de januaro anoncis sian demision el la komitato.
#000002
– Kun bedaŭro mi konstatis ke la komitato de UEA enhavas grandparte silentan ”ŝafaron”, kiu iele-trapele voĉdonas ĉu favore ĉu malfavore la proponojn, li skribas en sia demisia letero al la komitato.
#000003
Kiel la ĉefan kialon de sia decido li mencias la manieron en kiu estis pritraktita la buĝeto de la asocio por la jaro 2021. Libera Folio raportis pri la temo en pluraj artikoloj. La ĉefa malkonsento pri la buĝeto de 2021 laŭ li temis pri la pensia aranĝo por la restantaj kvar oficistoj en la Centra Oficejo. Nuligante la pensian programon, UEA laŭ li neglaktas siajn devojn kiel serioza labordonanto.
#000004
– Pro precize la kialoj, kiujn vi mencias, mi mem kaj du aliaj Komitatanoj voĉdonis kontraŭ la buĝeto. Vi ne voĉdonis. Mi aldonis argumenton, ke por plibonigi la financojn de UEA, plej grave estas firmigi la fidon de la Esperantistaro al la Asocio, kaj la menciita artikolo same kiel via decido forlasi la Komitaton pruvas, ke la buĝeta decido pri pensioj ne iras en tiun direkton. Mi daŭre opinias, ke tiu buĝeta decido damaĝos la financan situacion de UEA, tion mi ja diris dum la koncerna diskuto, sed la protokolinto (malgraŭ insisto) rifuzis eĉ protokoli tiun ĉi opinion, ĉar ĉiuokaze la decido estis jam farita antaŭ la diskuto.
#000007
Marc Konijnenberg respondis, ke li ja voĉdonis, sed evidente la voĉo ne estis ĝuste registrita:
#000008
– Mi ne zorge kontrolis ĉu mi ricevis la konfirman retpoŝtmesaĝon, simile kiel okazis ĉe almenaŭ du aliaj komitatanoj. Kulpas mi. Sukcesa voĉdono tamen ne ŝanĝintus la rezulton.
#000009
Komitatano Guy Matte opiniis, ke estas neĝentile nomi la komitatanojn ”ŝafoj”, kaj diris, ke li voĉdonis por la buĝetpropono post serioza pripensado.
#000010
Simile argumentis komitatano Renato Corsetti:
#000012
– La situacio de UEA estas tia, ke ne plu eblas havi pensiajn aranĝojn por la oficistoj. Estas miraklo, se oni sukcesos savi UEA-n. Vi pravas, ke nek la estraro nek la ĝenerala direktoro informis pri interparolo kun la oficistoj, sed kiel mi diris UEA faris sian eblon por ke la nunaj oficistoj estu kontentaj. Pri la estonteco ne estos pensiaj aranĝoj, sed mi estos kontenta, se entute estos oficistoj, kaj ne nur volontuloj.
#000013
– Guy Matte pravigas sian voĉdonadon per ”bankroto” de UEA. En tiu aserto mankas ĉiuj proporcioj, ĉar la pensia aranĝo temus sume pri 6 000-9 000 eŭroj, depende de la nivelo de la aranĝo. Tio estas ĉio krom bankrotiga.
#000015
Laŭ Buller, kiu voĉdonis kontraŭ la buĝeta propono, la nuligo de la pensia aranĝo estas neakceptebla decido:
#000016
– Por mi, kiel funkciulo de UEA kaj en politiko, la defendo de la rajtoj de dungitoj estis kaj restas unuarange grava kaj gvida principo. Ke oni tretas kaj malrespektas tion en la nuna UEA, evidente reflektas la socian pensadon de tiuj, kiuj pretas tion akcepti. Alie ili ne agas honeste, kio estas morale ne malpli neakceptebla.
#000017
Pluraj komitatanoj nomis Marc Konijnenberg unu el la plej valoraj anoj, kaj pledis, ke li tamen restu en la komitato. Li tamen restis ĉe sia decido.
#000018
Responde al demando de Libera Folio li diris, ke kontribuis al lia decido ankaŭ aliaj faktoroj:
#000019
– Por ekscii ke la komitato kaj estraro de UEA ofte estas sendirektaj sufiĉas legi la komitatan liston, kvankam ja ankaŭ okazis sukcesoj kiel la Virtuala Kongreso – por la rolo kiun li ludis en ĝi, Fernando Maia Jr. tutprave elektiĝis kiel la Esperantisto de la Jaro. La estonteco de UEA estas en la manoj de ĝia gvidantaro, kaj restas espero por la Asocio se ĝiaj gvidantoj povas reveni al la radikaj ekzistokialoj de UEA.
#000022
Vicprezidanto de ISAE: ”La angla venkis”
#000026
Eta precizigo: en sia unua kontribuo en la komitata forumo Marko asertas, ke "Samkiel ĉiuj respektindaj labordonantoj en Nederlando, UEA havis pensiprogramon por siaj oficistoj". Tio donas la impreson, ke la respektinda labordonanto UEA ĉiam havis tian pensiprogramon. Ne estas tiel: malnovaj oficistoj nek ĝuis nek ĝuas nek ĝuos pensiprogramon, ĉar tian programon oni enkondukis (korektu min laŭnecese) nur en 1999. Tiu ĉi precizigo celas nur ĝuste tion: precizigi. Ĝi ne verdiktas pri la (mal)pravo, (mal)justo kaj (mal)ĝusto (mal)havi pensiprogramon.
#000027
Mi pensis, ke ekde la mezo de la 1990-al, sed mi povas erari.
#000028
Corsetti: "Mi estos kontenta, se entute estos oficistoj, kaj ne nur volontuloj".
#000029
Pardonu!? Corsetti jam de jardekoj volas detrui la CO kaj forigi ĉiujn oficistojn (kompreneble kun la nobla celo ŝpari monon elspezotan por liaj ideoj pri disvastigo de Esperanto, kvankam malklaras, kiu produktos la servojn naskontajn tiun monon), do li evidente ĝojegos, se lia revo plenumiĝos kaj finfine forvaporiĝos tiuj damnaj vampire sangosuĉaj kaj vore monavidaj oficistoj kaj ilin anstataŭos malmultekostaj volontuloj. Se ne paroli pri la definitiva "liberiĝo" (lia propra vorto) i.a. de la libroservo kaj la biblioteko.
#000030
Kaj li nun hipokrite montras sin kvazaŭ zorgema kaj kontenta pri la ebla eblo teni oficistojn!? Oni ne povas ne skui la kapon.
#000031
Li proponis movi la oficejon al pli malmutekosta lando, ne detrui ĝin. Se oni estus farinta tion pli frue, eble nun ne mankus la mono por pagi la pensioj de la oficistoj.
#000032
Marc apartenas al tiuj relative malmultaj aktivuloj de UEA, kiuj estas morale kaj idee plej klaraj kaj fidindaj. Mi ne miras, ke fronte al la patologio en la asocio tiu brava junulo staras neŝanceleble ĉe la flanko de la malpli povaj.
#000033
Mi ja persone spertis liajn plej klarajn kaj fidindajn moralojn kiam li dissemis pri mi falsajn kalumniajn klaĉojn ke mi "estus antisemito."
#000034
Aserto sen fonto, ligilo, pruvo. Sekve neglektinda »komento«, kiu pri la temo tute ne gravas.
#000035
Ŝajnas al mi ke vi ne komprenas la koncepton de persona sperto 🤣
#000036
Ne parolu al mi pri estonteco, vi mem vivas en la estinteco.
#000039
Mi pensas ke li parolas la katalunan.
#000041
"la pensia aranĝo por la restantaj kvar oficistoj en la Centra Oficejo". Hm! Kiuj estas la kvar oficistoj en la Centra Oficejo? Se kredi la informojn aperantajn diversloke, la direktoro ne laboras en la CO. Krome, ĉu estas certeco ke li vere ne havas pensiaranĝon (aŭ ion similan kaŝitan sub alia nomo) ĉe UEA? Kial kredi la deklarojn de la estraro, kiu obstine rifuzas dungi eksteran revizoron?
#000042
Ĉiam la samaj iluzioj! Estis sufiĉe da tempo (50 jaroj?) por UEA rekoni la realecon, sed la komitatanoj dormis kaj la estraro havis evidente aliajn celojn. Kaj la junuloj (se vi pensas pri tejo) nur sekvas la erarajn vojon de siaj prapatroj (kaj -patrinoj kompreneble). Kie diable estus signo de espero?
#000043
Alie ol s-ano Guy Matte mi opinias, ke la esprimo »ŝafaro« estas eĉ tre(!) ĝentila eŭfemismo por eviti pli akran vorton. Almenaŭ koncerne kelkajn komitatanojn. Mi ne scias, ĉu la paŝo de s-ano Marc Konijnenberg estas la plej bona inter la eblaj; sed mi akceptas ĝin. Certe li bone pripensis la aferon.
#000044
S-ano Renato Corsetti estis provinta jam pli frue sian mankantan respekton pri la oficistoj de la Centra Oficejo. Dankon al s-ano Osmo Buller pro sia laborado; sed li tute pravas, ke oni ekkonu la premisojn.
#000046
Chio chi vere deprimas min , chiam nur negativaj novajhoj – nenia espero -por Esperantoj !
#000047
»tion mi ja diris dum la koncerna diskuto, sed la protokolinto (malgraŭ insisto) rifuzis eĉ protokoli tiun ĉi opinion«
#000048
»François Lo Jacomo... miris, kial Marc Konijnenberg ne voĉdonis kontraŭ la buĝetpropono« ... »Marc Konijnenberg respondis, ke li ja voĉdonis, sed evidente la voĉo ne estis ĝuste registrita«
#000049